Rising Star (Ελλάδα)

Το Rising Star είναι η ελληνική εκδοχή του ομώνυμου ισραηλινού μουσικού talent show και προβλήθηκε στον ANT1 από τις 4 Δεκεμβρίου του 2016 μέχρι τις 18 Απριλίου του 2017.

Διαδικασία παιχνιδιού

Pre-Auditions
Στα Pre-Auditions, οι κριτές διαλέγουν τους καλύτερους συμμετέχοντες. Όσοι έχουν επιλεγεί προχωρούν στα live auditions.

Live Auditions
Στα live auditons, ο διαγωνιζόμενος βρίσκεται μόνος πίσω από έναν τοίχο. Έξω από τον τοίχο βρίσκονται οι κριτές και το κοινό, παρακολουθώντας τον διαγωνιζόμενο να ερμηνεύει από μια γιγαντοοθόνη τοποθετημένη πάνω στον τοίχο. Η ψηφοφορία γίνεται ως εξής: το κοινό και οι τηλεθεατές μπορούν να ψηφίσουν τον διαγωνιζόμενο εκείνη τη στιγμή μέσω της αντίστοιχης εφαρμογής που έχουν κατεβάσει στο κινητό τους. Κατά την διάρκεια της ψηφοφορίας, εμφανίζεται στην οθόνη των τηλεθεατών ο δείκτης με το ποσοστό των ψήφων επί τις 100. Όταν οι ψήφοι ξεπεράσουν το 70%, τότε σηκώνεται ο τοίχος μπροστά από τον διαγωνιζόμενο περνώντας έτσι και στην επόμενη φάση. Οι κριτές έχουν κι εκείνοι επίσης την δυνατότητα να ψηφίσουν, έχοντας το ποσοστό των 7% των ψήφων ο καθένας και δίνονται μόνο σε θετική ψήφο.

Μετά την λήξη των live auditons, οι κριτές επιλέγουν τους παίκτες που οι ίδιοι θέλουν. Μπορούν να επιλέξουν μέχρι 16 άτομα ο καθένας.

Duels
Στα live επεισόδια των Duels, ένας διαγωνιζόμενος από κάθε ομάδα «μονομαχεί» τραγουδιστικά με διαγωνιζόμενο αντίπαλης ομάδας. Όποιος εκ των δύο καταφέρει να συγκεντρώσει το μεγαλύτερο ποσοστό ψήφων, περνάει στην επόμενη φάση του προγράμματος.

Duets
Στο live επεισόδιο των Duets, οι τέσσερις ομάδες γίνονται δύο. Οι διαγωνιζόμενοι των δύο πλέον ομάδων χωρίζονται σε ντουέτα, τα οποία έπειτα μονομαχούν μεταξύ τους.

Hot Seat
Στα live επεισόδια Hot Seat οι διαγωνιζόμενοι που κατάφεραν να παραμείνουν στο μουσικό talent show ανταγωνίζονται μεταξύ τους σε solo εμφανίσεις.

Semi Final
Ο ημιτελικός αποτελείται από 2 γύρους. Ο διαγωνιζόμενος με το μεγαλύτερο ποσοστό στον 1ο γύρο περνάει κατευθείαν στον τελικό. Στον 1ο γύρο του ημιτελικού, οι εναπομείναντες διαγωνιζόμενοι θα τραγουδήσουν ακόμα ένα τραγούδι και ο διαγωνιζόμενος με τον μεγαλύτερο ποσοστό περνά και εκείνος στον τελικό. Στην συνέχεια ο κάθε κριτής έχει την ευκαιρία να στείλει στον τελικό από έναν διαγωνιζόμενο.

Final
Ο τελικός του Rising Star αποτελείται από 3 γύρους. Στον 1ο γύρο, οι 6 φιναλίστ ερμηνεύουν ένα τραγούδι επιλογής του coach τους. Όποιος συγκεντρώσει τις περισσότερους ψήφους, περνά αυτόματα στον 3ο και τελευταίο γύρο. Στο 2ο γύρο, οι 5 διαγωνιζόμενοι τραγουδούν το αγαπημένο τους τραγούδι από όλες τις μέχρι τώρα εμφανίσεις τους στο Rising Star. Όποιος συγκεντρώσει το υψηλότερο ποσοστό περνά στον 3ο γύρο. Στον 3ο και τελευταίο γύρο, οι δύο φιναλίστ που πέρασαν με επιτυχία στους προηγούμενους γύρους ερμηνεύουν τραγούδι της επιλογής τους.

Ο διαγωνιζόμενος με τις περισσότερες ψήφους είναι ο νικητής του παιχνιδιού.

Πρώτη σεζόν (2016-2017)
Γίωργος Λιάγκας (παρουσίαση)

Καλομοίρα (backstage)

Δέσποινα Βανδή (κριτής)

Αντώνης Ρέμος (κριτής)

Χρήστος Μάστορας (κριτής)

Κώστας Μακεδόνας (κριτής)

Ομάδες 

Οι παίκτες που επιλέχτηκαν από τους κριτές για τον τελικό είναι οι: Πάνος Σμυρναίος (ομάδα Χρήστου Μάστορα), Έλενα Παναγιωτίδου (ομάδα Αντώνη Ρέμου), Στέλιος Τσάκωνας (ομάδα Δέσποινας Βανδή) και Κέλλυ Βουδούρη (ομάδα Κώστα Μακεδόνα) κα οι παίκτες που επιλέχθηκαν από το κοινό για το τελικό είναι οι: Σωτήρης Καρυστινός (ομάδα Αντώνη Ρέμου) και Γιάννης Ξανθόπουλος (ομάδα Χρήστου Μάστορα).

Νικητής του πρώτου Rising Star αναδείχθηκε ο Γιάννης Ξανθόπουλος από την ομάδα του Χρήστου Μάστορα.

Πηγές
 Επίσημη ιστοσελίδα 

Μουσικοί διαγωνισμοί
Μουσικές διοργανώσεις στην Ελλάδα